Presidenti serb Tadiç shkon për fushatë në Cërrnicë
Ai tha: "Nuk do ta pranojmë kurrë pavarësinë e Kosovës"
Presidenti i Serbisë, Boris Tadiç, tha sot se kurrë nuk do ta pranojë pavarësinë e Kosovës. Ai i bëri këto komente gjatë një vizite në fshatin Cërrnicë afër Gjilanit, fshat ky i banuar me pjesëtarë të komunitetit serb dhe shqiptarë. Vizita e tij ishte pjesë e fushatës për raundin e dytë të zgjedhjeve presidenciale në Serbi që do të mbahen më 3 shkurt. Ai kërkoi votën e qytetarëve serb të këtij fshati, duke u premtuar atyre se nuk do të heq dorë nga Kosova dhe serbët që jetojnë këtu, ndërsa u zotua se do të vazhdojë të kujdeset për ta edhe në të ardhmen. tha zoti Tadiç. Presidenti Tadiç, i falenderoi banorët serb të fshatit Cërnicë për siç tha ai, ruajtjen e kulturës dhe traditës serbe, duke nënvizuar se Serbia nëpërmjet qytetarëve të saj do të vazhdojë të mbetet në Kosovë., shtoi presidenti Tadiç. Presidenti aktual serb, i cili është kanidat i Partisë Demokratike në zgjedhjet presidenciale në Serbi ka vizituar Kosovën me lejen e adminisstratës së kombeve të Bashkuara në Kosovë. Tri javë më parë Kosovën e vizitoi edhe kandidati i Partisë Radikale Serbe, Tomisllav Nikoliç, duke bërë zotime të ngjashme kundër paavrësisë së Kosovës. Zgjedhjet e së dielës në Serbi vlerësohen me rëndëisi thelbësore për orientimin politikë të Beogradit. Udhëheqësit e institucioneve në Kosovë kanë tërhequr vërejtjen se, siç thuhet, zhvillimet në Serbi nuk do të ndikojnë në procesin e zgjidhjes së statusit përfundimtar të vendit. Ata kanë përsëritur qëndrimin se vendimi për zgjidhjen e statusit politik do të merret në bashkërendim me Shtetet e Bashkuara të Amerikës dhe Bashkimin Evropian. Institucionet e Kosovës thonë se janë duke bërë përgatitjet për shpalljen e pavarësisë, por edhe për t'u përballur me sfidat që mund të pasojnë këtë vendim. //rd//